דיאן קרוגר

דיאן קרוגר (בגרמנית: Diane Kruger; נולדה ב-15 ביולי 1976) היא שחקנית קולנוע ודוגמנית עבר גרמנייה. התפרסמה בזכות תפקידיה בסרטים "טרויה", "אוצר לאומי" ו"ממזרים חסרי כבוד", זוכת פרס השחקנית הטובה ביותר בפסטיבל קאן על משחקה בסרט "משום מקום". 

 ביוגרפיה 
נולדה בשם דיאנֶה היידקריגר (Diane Heidkrüger) בכפר אלגרמיסן (Algermissen) בסקסוניה התחתונה שבגרמניה המערבית למשפחה מרקע נוצרי. הוריה הם מריה תרסה והאנס הינריך היידקריגר. בילדותה רצתה קרוגר להיות בלרינה ואף נבחנה לבית הספר המלכותי לבלט בלונדון, אך פציעה בברכה אילצה אותה לפרוש מתחום המחול. היא למדה עוד סוף כיתה י' בגימנסיה בעיר הילדסהיים. בנעוריה יצאה מספר פעמים לחו"ל על מנת לשפר את כישוריה באנגלית.

בגיל 16 נסעה קרוגר לפריז כדי להשתלב בתחום הדוגמנות; היא פיתחה קריירת דוגמנות מצליחה, שבמסגרתה הופיעה בתצוגות האופנה הנחשבות ביותר בצרפת וזכתה בחוזי פרסום עם חברות האופנה המובילות.

 קריירה 
קרוגר החלה את קריירת המשחק שלה בבית ספר הצרפתי לדרמה "קורס פלורנט"; לאחר שהשתתפה בכמה סרטים צרפתיים החליטה קרוגר לקצר את שם משפחתה כדי להקל על הפרסום שלה באמצעות שם קליט יותר. הופעתה הראשונה מחוץ לאירופה הייתה בדרמת המותחן "בשירות המאפיה" לצידו של דניס הופר.

בשנת 2003 קרוגר זכתה בפרס השחקנית המבטיחה בפסטיבל הקולנוע בקאן.

הופעתה החשובה הראשונה של קרוגר כשחקנית הוליוודית הייתה באפוס ההיסטורי "טרויה" משנת 2004; בסרט קרוגר גילמה את דמותה של הלנה, אשת מנלאוס, שחטיפתה על ידי פריז הובילה לפרוץ מלחמת טרויה; באותה שנה קרוגר גם כיכבה בתפקיד הראשי במותחן ההרפתקאות שובר הקופות "אוצר לאומי"; בסרט זו היא גילמה את דמותה של אביגייל צ'ייס, אחראית הארכיון הממשלתי שעוזרת לחבורה לחפש את האוצר; לאחר מכן, קרוגר הופיעה בדרמה הרומנטית "שלוש בפארק", בסרט המלחמה הצרפתי "חג שמח" ובסרט ההמשך ל"אוצר לאומי" - "אוצר לאומי: ספר הסודות".

בשנת 2009 קרוגר גילמה את דמותה של סוכנת כפולה גרמנייה בשם בריג'ט פון האמרסמארק בדרמת המלחמה "ממזרים חסרי כבוד".

בשנת 2015 שיחקה בסרט המתח "מרילנד".

בשנת 2016 שיחקה בדרמת הפשע "המסתנן" לצידם של בריאן קראנסטון, ג'ולייט אוברי, בנג'מין בראט, וג'ייסון אייזקס.

בשנת 2017 זכתה בפרס השחקנית הטובה ביותר בפסטיבל קאן, על תפקידה בסרט הגרמני "משום מקום" של הבמאי פאטי אקין. שם שיחקה אישה גרמניה הרודפת אחר צדק ונלחמת בשכול לאחר שבעלה הטורקי ובנה נרצחים כתוצאה מפיצוץ מטען חבלה.

ב-2024 שיחקה בסרטו של שבי גביזון "געגוע".

ב-2025 שיחקה בסרט "ילדות גרמנית".

 חיים אישיים 
קרוגר הייתה בזוגיות עם השחקן הצרפתי גיום קאנה משנת 1999 והשניים נישאו ב-1 בספטמבר 2001; הזוג אף שיחק זה לצד זה במספר סרטים, אולם לבסוף הזוג התגרש ב-2006. בין השנים 2006 עד 2016 הייתה בזוגיות עם השחקן האמריקאי ג'ושוע ג'קסון. באותה שנה החלה לצאת עם השחקן נורמן רידוס ובנובמבר 2018 נולדה לזוג בת.

בשנת 2013 קיבלה אזרחות אמריקאית בנוסף לאזרחות הגרמנית מלידה.

 פילמוגרפיה 
+שנהסרטתפקידשפההערות2002The Piano Playerאריקה נילאנגליתMon idoleקלרה ברוסטלצרפתית2003Ni pour, ni contre (bien au contraire)נערה בטלפוןמסלול המריבהג'ולי ווד2004טרויההלנהאנגליתשלוש בפארקליסהנארקונערת מועדון הלילהצרפתיתאוצר לאומידוקטור אביגייל צ'ייסאנגלית2005חג שמחאנה סורנסןצרפתית, אנגלית, גרמניתFrankieפרנקיצרפתית2006Les Brigades du Tigreקונסטנס רדצקילהעתיק את בטהובןאנה הולץאנגלית2007להתראות באפאנהגלוריה גרגוריעידן האופלורוניקה סטארצרפתיתמבוקשמריאנהאנגליתאוצר לאומי: ספר הסודותדוקטור אביגייל צ'ייס2008Pour elleליסהצרפתית2009ממזרים חסרי כבודבריג'ט פון האמרסמארקאנגלית, צרפתית, גרמניתמר אף אחדאנהאנגליתלהתראותאלינהצרפתית2010L'Affaire Farewellדיאן סטנטוןאנגליתPieds nus sur les limacesקלרהצרפתית2011זהות לא ידועהג'ינהאנגליתכוחות מיוחדיםאלזהצרפתית2012שלום למלכהמארי אנטואנטUn plan parfaitאיזבל2013גוף מארחהמחפשת / לייסיאנגליתאני, עצמי ואמא שליאינבבורגצרפתיתפרשיה בגלאפגוס: שטן בגן עדןמרגרט ויטמראנגליתסרט דוקומנטרי2014המלאכים הטובים ביותרשרה בוש לינקולן2015אבות ובנותאליזבת'Disorder ג'סיצרפתיתSky רומיאנגלית2016המסתנןקת'י הרץ2017משום מקוםקטיה סקרצ'יגרמניתTout nous sépareג'וליה קלרצרפתית2018ג'יי. טי. לירוי  אווהאנגליתברוכים הבאים לעולם שלי  דג'ה תוריס2019המורה לאנגליתרייצ'ל2022יחידה 355מארי שמידטבלתי צפוי (אנ')מרילין אהבה ראשונהקיי אולברייט2023תעלומת הבלונדינית שחורת העיניים (אנ')קלייר קוונדישג'ויקהטטיאנה וולקובהאנגליתVisions אסטלצרפתית2024געגועאליסאנגליתהתכריכים (אנ')בקה / טרי / האניאנגליתTBAButterfly in the Typewriterפטרישיה ריקלסאנגליתUn Cuento de Circo & A Love Songאמבר

 טלוויזיה 
+שנהסדרהתפקידהערות2002Duellesסביןפרק: "Mauvaise conduite"2010פרינג'מירנדה גריןפרק: "Olivia. In the Lab. With the Revolver"2014-2013הגשרהבלשית סוניה קרוסתפקיד ראשי (2 עונות); 26 פרקים2022לשחות עם כרישיםג'ויס הולטמיני-סדרה2025אסונות קטנים (אנ')ג'ס6 פרקים

 קישורים חיצוניים 

 דיאן קרוגר באתר אופנה



קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:משתתפות בתחרות מראה השנה של עלית 1992
קטגוריה:גרמניות שנולדו ב-1976
קטגוריה:גרמנים שנולדו ב-1976